
KATA PENGANTAR 


ismillahi rrah m an i rrahTm . Segala puji dan shukur 
hanya bagi Allah. Selawat dan salam ke atas 
Rasulullah. Alhamdulillah, dengan ini terbitlah buku 
Asal Usui Spesies, Jilid 1. Buku ini merupakan terjemahan karya 
Charles Darwin yang berjudul The Origin of Species. Tahniah 
saya ucapkan kepada sahabat saya saudara Hariz Zain atas 
terjemahan ini. Sernoga saudara Hariz terus giat menghasilkan 
karya-karya yang mencerahkan minda masharakat, insha- 
Allah. 

Sebenarnya buku ini telah selesai diteijemah pada awal 
tahun 2016, namun atas sebab beberapa masalah yang tidak 
dapat dielakkan, maka penerbitannya tertangguh hampir 
setahun. Alhamdulillah, masalah tersebut beijaya diatasi, dan 
kini buku ini boleh dibaca oleh para pencinta hikmah, haqq dan 
khayr. 

Ketika penterjemahan buku ini diumumkan buat kali 
pertama, ada beberapa pihak yang kurang senang dengan 
usaha ini. Ada yang menganggap buku ini tidak patut dibaca 
kerana ia boleh merosakkan akidah. Walau bagaimanapun, 
ada juga yang sangat gembira dengan usaha ini dan setia 
menantikan penerbitannya. 

Secara umumnya, penolakan sesetengah pihak terhadap 
buku ini bukanlah atas dasar ilmu dan kebenaran, bahkan 
mereka sebenarnya tertipu dengan sentimen dan salah sangka 

terhadap karya Darwin. Bagi kebanyakan masharakat kita 
pada ketika ini, mereka menganggap Darwin merupakan 
individu yang mempelopori idea bahawa manusia berasal 
daripada beruk. Dan bagi mereka hal ini bertentangan dengan 
akidah Islam yang menyatakan bahawa Allah menciptakan 
manusia bermula dengan penciptaan Nabi Adam daripada 
tanah. 

Penolakan dan kebencian mereka itu adalah baik, iaitu 
sekiranya dakwaan mereka itu benar. Malangnya, Darwin 
tidak pernah menyebutkan “manusia berasal daripada beruk” 
dalam mana-mana kaiyanya. Ianya hanyalah salah faham 
terhadap penulisan Darwin. 

Secara dasarnya, ada dua sebab utama kenapa Baytul 
Hikma memilih untuk menerbitkan buku ini, iaitu; 

1. Untuk memberi pendedahan kepada masharakat 
mengenai karya Darwin yang sebenar, yakni tulisan 
Darwin yang asal, bukannya cakap-cakap orang atau 
tulisan yang tidak pernah merujuk karya yang ditulis 
oleh Darwin. Dengan ini, masharakat dapat mengkaji 
secara adil benarkah apa yang diperkatakan oleh orang 
ramai mengenai Darwin selama ini. 

2. Untuk melihat dan menilai teori-teori yang 
dibentangkan oleh Darwin. Apa-apa yang Darwin 
bawakan, boleh jadi ianya benar, dan boleh jadi ianya 
dusta. Maka, atas dasar ilmu, wajarlah teori-teori 
tersebut dikaji dan dinilai dengan ilmu dan penemuan 
semasa. Jika ianya benar maka kita manfaatkan, jika 
ianya dusta maka kita tinggalkan. 

Akhirnya, saya berharap buku ini dapat mencelikkan minda 
kita dan menjadikan jiwa kita lebih terbuka dalam menerima 
kebenaran serta kebaikan daripada sesiapa sekalipun. Allah 
memberikan hikmah kepada sesiapa yang Dia kehendaki. 
Hikmah itu pula adalah milik para mukmin. Maka di mana 
sahaja mukmin menemuinya, mukminlah yang paling layak 
untuk mengambilnya. 

Sekian, terima kasih. Selamat membaca. 

NASEER SOBREE 

Pengasas-Pengarah, 

Baytul Hikma 

SEKAPUR SIREH 



Assalamu ‘alaikum warahmatullahi wabarakatuh 


egala puji bagi Allah, Tuhan sekalian alam. 
Subhanallah, Alhamdulillah, Allahu Akbar! Tujuh lautan 
sekalipun tidak mampu menjadi tinta untuk menulis 
pujian yang selayaknya bagi Allah. Dialah sumber kekuatan, 
sumber pergantungan, sumber pengharapan, sumber rezeki 
dan sumber segala-galanya yang ada di dunia ini. Dialah yang 
menggenggam segala nyawa, hidup dan mati hanya untuk-Nya 
semata-mata. 

Selawat dan salam buat Rasulullah SAW, kekasih tertinggi 
yang mana Bagindalah yang bakal memberi Syafaat di 
kedahsyatan Padang Mahsyar, Telaga Al-Kausar, Titian Sirat 
dan Bagindalah yang memegang anak kunci Syurga kerana 
Baginda adalah insan pertama yang akan memasukinya. 
Attahumma solli ‘ala sayyidina Muhammad, Sollallahu ‘alaihi wa ‘ala 
alihi wasohbihi wasallam. 

Terubat hati ini apabila melihat masyarakat pada hari ini 
semakin hari semakin mencintai ilmu. Buktinya, buku-buku 
semakin laris di pasaran. Bahkan, buku-buku ilmiah dengan 
pendekatan santai semakin mendapat tempat di hati 
masyarakat. Namun, pada pengamatan saya, masyarakat yang 
kita sayangi kini terbahagi kepada dua golongan. Golongan 
Agamawan yang cenderung untuk mendekati ilmu-ilmu 
agama dan bidang ilmu yang ilmiah dan serius. Dan, golongan 
keduanya adalah golongan bebas ataupun “indie” yang amat 
menggemari gaya hidup yang santai, mudah, agak kurang 
mendekati ilmu agama kerana stigma “susah nak faham” dan 
mod penyampaian yang agak serius; dan mereka amat 
menyanjung pengetahuan saintilik terutamanya yang berasal 
daripada Barat. Bukanlah niat saya untuk melabel atau 
membahagi-bahagikan ummat ini kepada golongan 
Agamawan yang dianggap konservatif atau golongan indie yang 
dianggap liberal. Tetapi ia adalah cetusan yang menjadikan 
jiwa saya terganggu lalu terdorong untuk mencari di manakah 
“persilangan” di antara kedua-duanya, dan ia semakin jelas 
dalam pencarian “Al-Hikmah” ataupun “Existologi” yang 
digembleng oleh sahabat saya Al-Hakeem Naseer Sobree. 
Saya amat berterima kasih kepada beliau kerana menunjukkan 
saya jalan untuk mennyelesaikan persoalan yang saya 
mahukan, iaitu mencari titik “persilangan” antara kedua- 
duanya (konservatif dan liberal). Saya yakin, dengan mencari 
“persamaan” dan menghormati “perbezaan” antara mana- 
mana ideologi menggunakan “Al-Hikmah” maka segala 
masalah akan dapat diselesaikan dengan “kebersamaan”, dan 
itulah harapan Kekasih kita Nabi Muhammad SAW terhadap 
ummatnya yang Baginda risau-risaukan, “Ummati. . Ummati...” 

Dan Inilah juga perintah daripada Tuhan kita, Allah Rabbul 
Izzah, yang mahu kita berusaha untuk mengubah nasib kita 
bukan sahaja untuk beijaya di dunia, malah untuk mencapai 
kejayaan yang hakiki yakni memasuki Syurga Allah dan 
terlepas daripada azab seksaan Neraka Jahannam. Menggalas 
usaha dakwah Nabi untuk menyelamatkan ummat ini dari 
azab Neraka dan untuk sama-sama memasuki Syurga Allah, 
kerana Syurga itu dibina sangat luas, dan seluas-luasnya. 
Tiada had! 

Syukur kepada Allah, mukhtasar yang tergesa-gesa 
disiapkan ini adalah langkah pertama bagi “menyatukan” 
golongan Saintifik dengan Agamawan. Seringkali kita dengari 
perbalahan yang menyanggah Darwin, Teori Evolusi yang 
menyatakan bahawa manusia itu berasal dari beruk! Jika benar 
Darwin menyatakan sedemikian, maka ya, memang ini suatu 
kenyataan yang bercanggah dengan Ilmu Revelasi kita yakni 
Al-Qur’an Al-Karim. Namun, itu bukanlah bererti dengan 
perselisihan teori tersebut sahaja kita terus menolak segala 
pengetahuan-pengetahuan saintifik lain yang dibawa oleh 
Darwin untuk kita. Bila berkumandang ceramah-ceramah dari 
corong lohong surau dan masjid tertentu, berkumandanglah 
golongan Agamawan menafikan Darwin kerana isu “Teori 
Beruk ” yang dibawa Darwin. “Sesat, masuk neraka, berdosa!” Dan 
ini menyebabkan golongan Saintifik yang beraliran indie dan 
liberal itu tadi semakin menjauhi Agama dan mereka lebih 
selesa menjadi eksistensialistik. Akhirnya, apabila berlaku 
perpecahan tersebut, ummat Islam akan semakin mundur dan 
lemah kerana tidak mahu mendalami kebesaran Allah dalam 
bidang Saintifik, golongan indie pula akan terus dalam 
“pencarian” mereka. Mencari kebahagiaan sebenar yang 


6 



terdapat hanya dalam Agama namun pintunya telah “dikunci” 
oleh golongan Agamawan sendiri. Kasihan ummatku... 

Jadi, sebagai langkah pertama, eloklah kita baca satu 
persatu dan fahami bagaimana Darwin “mencari” dari mana 
asal usul kita dan seluruh kehidupan ini bermula, melalui 
kacamata empirik dan rasional. Allah SWT juga 
memerintahkan kita supaya “mencari” siapa diri kita dan 
akhirnya kita akan “mengenali” Allah, bukan? Diharapkan 
para pembaca semua dapat memulakan pembacaan kalian 
dengan niat untuk “mencari” seberapa banyak kebesaran- 
kebesaran Allah yang ada dalam alam ini yang telah “disuluh” 
oleh Darwin. “Bacalah dengan menyebut nama Tuhanmu”, 
itu juga perintah Allah untuk wahyu Nabi Muhammad SAW 
yang pertama. “ Iqra’ 

Saya sajikan kepada anda; Asal Usui Spesies Jilid 1 ini 
mengenai (1) Mukaddimah bagaimana Darwin memulakan 
kajiannya, (2) Variasi di bawah Perladangan; iaitu bagaimana 
kecelaruan keadaan haiwan dan tumbuhan sebelum ia 
mendapat ciri-ciri pengkelasan akibat aktiviti pertanian, dan 
(3) Variasi di Alam Semulajadi; iaitu bagaimana Darwin mula 
mengembara ke alam buana untuk mencari haiwan dan 
tumbuhan yang “asli” dan yang masih belum “diganggu” oleh 
Perladangan (ternakan dan tanaman yang dirancang oleh 
manusia). Saya akui, menterjemah adikarya “The Origin of 
Spesies” oleh Charles Darwin ini amat sulit dan mencabar 
kerana begitu sukar sekali untuk mengalihkan gaya Bahasa 
Inggeris Victorian (pertengahan abad ke- 1 9) yang semua 
kalimahnya saya terjemahkan terus tanpa mengubah sebarang 
struktur ayat pun dari versi asal kepada Bahasa Malaysia. 
Jutaan terima kasih diucapkan kepada Cik Nurhazwan 

Mohd Zain, adik saya yang menghadiahkan senaskhah “The 
Origin of Species” versi asal yang dibelinya dari United 
Kingdom. “Hadiah Hari Jadi Along,” katanya. Terima kasih 
Wan. Kepada para pembaca yang budiman, bacalah karya ini 
dengan nafas dan minda yang lapang. Hayati setiap koma dan 
noktah untuk memahami maksud yang ingin Darwin 
sampaikan. 

Akhir sekali, semoga kalian mendapat manfaat 
daripadanya, bertambah keimanan kalian dan jangan lupa 
untuk mendoakan saya yang fakir ini untuk diterima oleh-Nya 
di dunia ini dan di akhirat kelak. Sekian, wassalam. 

Selamat membaca. 

HARIZ ZAIN 
20 Januari 2017 (Jumaat), 

22 Rabi’ul Akhir 1438H, 

Arau, Perlis, 

Malaysia 


8 



ASAL USUL SPESIES 

(THE ORIGIN OF SPECIES) 


CHARLES DARWIN 


PENTERJEMAH 

HARIZ ZAIN, M.Sc, B.Sc. 




Pendahuluan 


etika aku berlayar dengan H.M.S. “Beagle”, sebagai 
seorang peneliti alarn aku sangat terpukul dengan 
fakta-fakta tertentu tentang penyebaran makhluk- 
makhluk organik yang mendiami Benua Amerika Selatan, dan 
dalam hubungan geologi terhadap penduduk' masa kini dan 
masa lalu yang mendiami benua itu. Kenyataan-kenyataan 
tersebut, sepertimana yang akan dilihat dalam bab-bab yang 
akan datang dalam jilid ini, seolah-olah akan mencampakkan 
sedikit cahaya terhadap asal usul spesies - yang merupakan 
misteri kepada segala misteri - sebagaimana yang telah 
disebutkan oleh salah seorang daripada ahli-ahli falsafah kita 
yang terhebat. Dalam peijalananku untuk pulang ke rumah, 
telah terjadi kepadaku, pada tahun 1837, sesuatu yang 



1 Peneliti alam juga dikenali sebagai naturalis atau naturalist dalam Bahasa 
Inggeris. 

Penduduk membawa maksud makhluk-makhluk yang mendiami 
sesuatu benua atau wilayah. 

mungkin akan menghasilkan persoalan ini, secara perlahan 
ianya terkumpul dan mencerminkan kesemua jenis fakta yang 
mana berkemungkinan mempunyai sebarang kaitan 
dengannya. Selepas bekeija selama lima tahun, aku 
membenarkan diriku untuk mengagak’ subjek tersebut, dan 
menulis beberapa catatan ringkas; ianya aku telah 
kembangkan pada tahun 1844 menjadi suatu lakaran 
kesimpulan, yang mana bagi pandanganku berkemungkinan; 
sejak dari saat itu sehingga kini aku telah berterusan mengejar 
objek yang sama. Aku berharap agar aku dapat dimaafkan 
kerana memasukkan hal-hal yang bersifat peribadi ini, kerana 
aku ingin menunjukkan bahawa aku bukanlah terburu-buru 
dalam membuat keputusan. 

Sekarang (1859) hasil kerjaku hampir selesai; namun kerana 
masih memerlukan beberapa tahun lagi untuk 
melengkapkannya, dan oleh kerana kesihatanku begitu jauh 
daripada kekuatan, aku telah digesa untuk menerbitkan 
abstrak 1 karya ini. Aku didorong untuk nrelakukannya 
terutamanya kerana, Mr. Wallace, yang kini sedang 
melakukan penyelidikan sejarah alami di Kepulauan Melayu 5 , 
telah pun tiba pada kesimpulan umum yang persis dengan 
kesimpulanku mengenai asal usul spesies. Pada tahun 1858 
beliau nrengirimkan kepadaku memoir' 1 mengenai subjek ini, 
dengan satu permintaan agar aku memperpanjangkannya 
kepada Sir Charles Lyell, yang mengirimkannya kepada 

! Mengagak atau dalam perkataan asal iaitu membuat spekulasi, 

daripada karya asal. 

4 Abstrak adalah ringasan bagi sesebuah karya. 

Kepulauan Melayu disebut Malay Archipelago dalam Bahasa Inggeris. 

6 Memoir adalah karya biografi yang berasaskan kenang-kenangan 

seseorang tentang pengalaman dan peristiwa dalam hidupnya. 

Linnean Society , dan menerbitkannya dalam jilid ketiga jurnal 
kumpulan tersebut. Sir C. Lyell dan Dr. Hooker, mereka 
berdua yang mengetahui pekerjaanku - yang merupakan 
orang yang terakhir membaca ringkasan yang telah aku 
hasilkan pada tahun 1844 - memuliakanku dengan berfikir 
bahawa adalah dinasihatkan untuk diterbitkan, bersama-sama 
memoir ulung Mr. Wallace, beberapa ringkasan ekstrak 7 
daripada manuskripku. 

Abstrak ini, yang mana aku sedang terbitkan ini, sudah 
semestinya tidak sempurna Aku tidak dapat menyebutkan 
kesemuanya di sini rujukan dan autoriti 8 yang telah aku petik 
dalam beberapa kenyataanku; dan aku perlu mempercayai 
keyakinan yang disandarkan oleh pembaca terhadap 
ketelitianku. Tanpa ragu-ragu lagi kesilapan akan menjalar 
masuk, walaupun aku harap aku telah pun sentiasa berhati- 
hati dalam mempercayai hanya pihak autoriti yang baik-baik 
sahaja. Di sini, aku hanya dapat mengemukakan kesimpulan 
umum yang telah aku temui, disertakan dengan beberapa fakta 
berbentuk ilustrasi gambar, aku harap, dalam banyak-banyak 
hal ianya mencukupi. Tidak ada seorang pun yang dapat 
merasakan lebih daripada apa yang aku rasa tentang wajarnya 
keperluan penerbitan yang lebih lanjut terhadap semua fakta 
tersebut secara terperinci, dengan sumber rujukan, yang 
mendasari kesimpulan-kesimpulanku; dan aku harap dapat 
melakukannya lagi pada rnasa hadapan. 

Aku sangat menyedari bahawa hampir tiada satu perkara 
sekecil apapun yang dibincangkan dalam jilid ini fakta-fakta 
yang tidak boleh disimpulkan, seringkali nampaknya menuju 

' Ekstrak membawa maksud pati atau isi utama sesebuah karya. 

!l Pihak yang ahli dalam sesuatu bidang. 

kepada kesimpulan-kesimpulan yang sama sekali bertentangan 
dengan apa yang telah aku temukan. Satu keputusan yang adil 
dapat diperolehi hanya dengan menyatakan sepenuhnya dan 
menyeimbangkan fakta-fakta dengan hujah-hujah di kedua- 
dua belah pihak bagi setiap persoalan; dan hal tersebut di sini 
tidak mungkin akan terjadi. 

Aku sangat kesal, kerana mahukan ruang, telah 
menghalang kepuasanku untuk menghargai bantuan yang 
melimpah-ruah yang telah aku terima daripada sangat ramai 
naturalis, yang ada di kalangan mereka tidak aku kenali secara 
peribadi. Aku tidak boleh, walau bagaimanapun, melepaskan 
kesempatan ini tanpa menyatakan rasa tanggungjawabku 9 
yang mendalam kepada Dr. Hooker - yang selama lima belas 
tahun kebelakangan ini telah membantuku melalui kesemua 
cara yang mungkin dengan kekayaan gedung ilmu 
pengetahuannya dan kecemerlangan penilaiannya 10 . 

Dalam mempertimbangkan asal usul spesies, sangat penting 
untuk difikirkan bagi seorang naturalis, mencerminkan 
pertalian bersama 11 makhluk-makhluk organik, dalam 
hubungan emberiologi mereka, taburan geografi mereka, 
turutan geologikal 12 , serta fakta-fata yang lain, yang mungkin 
akan menemui kesimpulan bahawa spesies adalah tidak 


9 Rasa tanggungjawab yang dimaksudkan adalah penghargaan dan 
terima kasih beliau kepada Dr. Hooker. 

111 Penilaian bermaksud penghakiman atau keputusan yang diberikan oleh 
seorang pakar yang arif dalam bidang tertentu terhadap sesuatu 
perkara. 

11 Pertalian bersama atau mutual affinities dalam Bahasa Inggeris. 

12 Turutan geologikal atau geological succession dalam Bahasa Inggeris iaitu 
proses geologi yang berlaku secara berturutan dan berfasa. 

tercipta sendiri secara bebas 13 , namun diturunkan, seperti 
kepelbagaian, daripada spesies yang lain. Namun demikian, 
sebagai kesimpulan, meskipun telah dijumpai sebanyak- 
banyaknya, masih lagi ianya tidak cukup memuaskan, sehingga 
ia mampu menunjukkan betapa banyaknya spesies yang tidak 
terhitung itu, yang mendiami alam ini telah pun diubahsuai 14 , 
supaya dapat mencapai kesempurnaan struktur dan saling 
adaptasi yang mana ianya sangat mengujakan kekaguman kita. 
Para naturalis secara berterusan merujuk kepada keadaan 
luaran, seperti iklim, makanan, dan sebagainya, sebagai satu- 
satunya sumber kemungkinan variasi. Dalam satu penilaian 
yang terbatas, seperti yang kita bakal lihat nanti, mungkin ia 
ada kebenarannya; tetapi tidak munasabah untuk menyifatkan 
keadaan luaran semata-mata, strukturnya, misalnya burung 
belatuk, dengan kakinya, ekor, pamh, dan lidahnya, 
diadaptasikan secara mengagumkan untuk menangkap 
serangga di bawah kulit kayu pokok-pokok. Dalam kes 
mistletoe 15 yang menyerap nutrien daripada pokok tertentu, 
yang biji benihnya harus disebarkan oleh burung-burung 
tertentu dan bunganya mempunyai jantina yang berasingan 
yang pasti memerlukan bantuan serangga tertentu bagi 
membawa debunga-debunga dari satu bunga ke bunga yang 
lain - menunjukkan bahawa struktur parasit ini ada 
hubungannya dengan beberapa makhluk organik lain, melalui 

13 Bebas atau tidak bersandar membawa erti tidak bergantung pada 
mana-mana faktor dan dalam Bahasa Inggeris ia disebut sebagai 
independently iaitu secara tak bersandar. 

14 ‘Diubah suai’ diterbitkan daripada perkataan Bahasa Inggeris iaitu 
modification. 

15 Mistleteo adalah sejenis parasit yang berdaun keras yang tumbuh pada 
pokok epal atau oak. 

pengaruh luaran, atau kebiasaan tumbuhan ataupun dengan 
“kemahuan” tumbuhan itu sendiri. 

Oleh sebab itu, amat penting bagi kita untuk memperoleh 
pengertian yang mendalam mengenai makna pengubahsuaian 
dan saling adaptasi 11 ’. Pada peringkat awal pemerhatianku ia 
seolah-olah kelihatan seperti ada kemungkinan bahawa suatu 
siri penyelidikan yang teliti tentang haiwan yang dijinakkan 
untuk dipelihara dan tanaman yang ditanam merupakan 
peluang terbaik bagi mendapatkan pencerahan kepada 
persoalan yang masih lagi kabur. Aku tidak kecewa; dalam hal 
ini mahupun dalam semua hal lain yang membingungkan, 
kerana aku selalu menemukan bahawa pengetahuan kita 
mengenai variasi melalui perladangan, walaupun kurang 
sempurna, akan memberikan petunjuk yang terbaik dan paling 
selamat. Aku memberanikan diri untuk menyatakan 
pendirianku tentang kepentingan penyelidikan seperti ini, 
walaupun seringkali diabaikan oleh para naturalis yang lain. 

Berdasarkan pertimbangan tersebut, aku ingin 
memperkenalkan bab pertama abstrak ini iaitu “Variasi 
melalui Perladangan”. Dengan ini, kita akan melihat bahawa 
pertambahan jumlah akibat pengubahsuaian warisan yang 
paling kurang berkemungkinan; dan, apa yang bersamaan 
atau lebih penting, kita akan melihat betapa hebatnya 
kemampuan manusia dalam mengumpulkan variasi-variasi 
kecilnya dengan menggunakan seleksi penggantian 
keturunan 17 . Seterusnya, aku akan mengemukakan perubahan 
spesies-spesies dalam keadaan semulajadi; namun, aku 


16 Saling adaptasi disebut coadaptation dalam Bahasa Inggeris. 

17 Proses penggantian keturunan disebut sebagai succession dalam Bahasa 
Inggeris. 

terpaksa membahaskan perkara ini secara ringkas sahaja, 
kerana perkara ini hanya dapat dibahas secara tepat jika fakta 
yang terperinci diperolehi. Namun begitu, kita akan 
diperbolehkan berbincang mengenai keadaan apa yang paling 
baik untuk variasi. Dalam bab yang berikutnya perjuangan 
untuk terus wujud 18 di antara semua jasad organik di seluruh 
dunia, yang tidak dapat tidak, akan mengikuti nisbah 
geometrik dalam pembiakannya, akan dipertimbangkan. Ini 
adalah ajaran Malthus, yang diaplikasikan pada seluruh alam 
haiwan dan alam tumbuhan 19 . Sebagaimana banyak lagi 
individu-individu setiap spesies yang dilahirkan adalah 
berkemungkinan untuk terus hidup; dan akibatnya, terjadilah 
perjuangan untuk terus wujud yang berulang-ulang, ia dialami 
oleh setiap makhluk, jika ia berubah walaupun hanya sedikit 
dalam apa-apa cara yang menguntungkan dirinya, dalam 
keadaan kehidupan yang kompleks dan kadang-kadang 
berbeza-beza, akan mempunyai peluang yang lebih baik untuk 
terus hidup, dan dengan yang demikian akan dipilih 20 secara 
semulajadi 21 . Berdasarkan prinsip perwarisan yang kuat, setiap 
variasi yang terpilih akan cenderung 22 untuk menyebarkan 
bentuk baharu dan bentuk yang telah diubahsuai. 

Subjek asas mengenai Seleksi Semulajadi ini akan 
dibahaskan secara panjang lebar dalam Bab Keempat; dan 
kita akan melihat betapa Seleksi Semulajadi ini hampir 

18 Perjuangan untuk terns wujud dalam Bahasa Inggeris bermaksud struggle of 
existence. 

18 Alam haiwan dan alam tumbuhan disebut sebagai Animal Kingdom & 
Vegetable Kingdom. 

20 Seleksi 

21 Natural 

22 Dominan 

menyebabkan kehilangan banyak bentuk kehidupan yang 
kurang unggul, serta menuju kepada apa yang telah banyak 
aku sebutkan sebagai perselisihan sifat 23 Dalam bab 
berikutnya, akan aku bahaskan tentang hukum perubahan 
variasi yang rumit dan kurang diketahui. Dalam lima bab 
berikutnya, akan aku kemukakan bentuk-bentuk kesukaran 
dalam penerimaan teori yang akan diberikan: iaitu, yang 
pertama, kesukaran-kesukaran semasa peralihan, atau 
bagaimana satu makhluk ringkas ataupun sampel organ yang 
dapat berubah dan menjadi sempurna menjadi makhluk yang 
amat maju atau pun suatu organ yang membangun secara 
terperinci; yang keduanya adalah mengenai subjek naluri 24 , 
atau pun kekuatan mental haiwan; yang ketiganya, 
penghibridan 25 , atau pun ketidaksuburan 26 spesies dan 
kesuburan variasi-variasi apabila disaling-silangkan 27 ; dan yang 
keempatnya, ketidaksempurnaan catatan geologi. Dalam bab 
yang berikutnya akan aku pertimbangkan penggantian 
geologi 28 terhadap makhluk organik sepanjang zaman; dalam 
Bab kedua belas dan ketiga belas, taburan geografi mereka di 
seluruh ruang; dalam bab keempat belas, pengkelasan mereka 
atau pun pertalian bersama, kedua-duanya semasa matang 
dan dalam keadaan embrionik. Dalam bab yang terakhir aku 
akan sampaikan ringkasan daripada keseluruhan kerja, dan 
beberapa kata-kata penutup. 

Tiada siapa harus berasa hairan akan banyaknya perkara 

23 Perselisihan sifat dalam Bahasa Inggeris disebut divergence of character. 

24 Naluri adalah instinct dalam Bahasa Inggeris. 

25 Hybridism dalam Bahasa Inggeris. 

26 Infertility dalam Bahasa Inggeris. 

2/ Intercrossed dalam Bahasa Inggeris. 

28 Geological succession dalam Bahasa Inggeris. 

yang berkaitan dengan asal usul spesies dan variasi yang masih 
belum diterangkan, sekiranya kita memahami bahawa banyak 
hubungan mutual 29 dari banyak makhluk yang hidup di 
sekeliling kita telah pun kita abaikan. Tiada seorang pun dapat 
menerangkan mengapa satu-satu spesies itu mempunyai julat 
yang luas dan sangat banyak, dan bagaimana spesies 
bersekutu 30 yang lain mempunyai julat yang sempit dan sangat 
jarang berlaku? Namun hubungan-hubungan tersebut adalah 
sangat penting, untuk menentukan kesejahteraan masa kini 
dan, seperti yang aku yakini, kejayaan masa depan dan 
pengubahsuaian setiap penghuni dunia ini. Masih lagi sedikit 
apa yang kita ketahui mengenai hubungan mutual mengenai 
penghuni dunia yang tidak terhitung banyaknya sepanjang 
zaman geologi lampau dalam sejarahnya. Walaupun masih 
banyak lagi yang belum diketahui, dan ia tetap tidak akan 
diketahui, aku meraikannya tanpa ragu-ragu, setelah 
penyelidikan yang berhati-hati dan penilaian yang tidak 
memihak kepada mana-mana fahaman yang telah aku 
laksanakan, iaitu pandangan yang mana kebanyakan naturalis 
sehingga kini meraikannya, dan yang mana ianya terlebih 
dahulu telah aku raikan - iaitu, setiap spesies adalah dicipta 
secara bebas - ia adalah merupakan suatu kesalahan. Aku 
sangat yakin sepenuhnya bahawa spesies adalah tidak kekal 
abadi; tetapi ia adalah dipunyai oleh apa yang dipanggil 
sebagai genera yang sama yang diperturunkan secara 
langsung 31 oleh beberapa spesies umum yang terancam, dalam 


29 Hubungan mutual bermaksud hubungan yang bersalingan antara satu 
sama lain diambil daripada Bahasa Inggeris iaitu mutual. 

30 Spesies bersekutu bermaksud allied species dalam Bahasa Inggeris. 

11 Diperturunkan secara langsung dalam Bahasa Inggeris adalah lineal 

gaya yang sama seperti variasi yang diakui berasal daripada 
mana-mana satu spesies yang diturunkan daripada spesies 
tersebut. Lagipun, aku meyakini bahawa Seleksi Semulajadi 
telah menjadi sangat penting, tetapi bukanlah esklusif, yang 
menunjukkan pengubahsuaian. 


descendents. 

Rumusan 


esimpulannya, variasi tidak boleh dibezakan 
daripada spesies - kecuali, pertama, dengan adanya 
penemuan bentuk-bentuk rantai pengantara; dan, 
kedua, dengan adanya sejumlah perbezaan yang tidak 
menentu di antara bentuk-bentuk tertentu; untuk dua bentuk, 
jika perbezaannya adalah sangat kecil, ia juga biasanya 
digolongkan sebagai variasi, walaupun, kedua-duanya tidak 
dapat dihubungkan secara rapat; namun jumlah perbezaannya 
dianggap perlu untuk memberikan mana-mana dua bentuk 
tersebut kedudukan dalam spesies yang tidak dapat ditakrifkan. 
Dalam genera yang memiliki spesies-spesies melebihi jumlah 
purata bilangan spesies di sesebuah wilayah, maka spesies- 
spesies daripada genera tersebut mempunyai jumlah yang 
lebih daripada nilai purata variasi. Dalam genera yang besar, 
spesies-spesiesnya cenderung untuk menjadi hampir, tetapi 
serumpun secara berlainan, membentuk gugusan-gugusan 
kecil di sekeliling spesies yang lain. Spesies yang serumpun 

secara sangat hampir dengan spesies yang lain nampaknya 
mempunyai julat yang terbatas. Dalam kebanyakan perkara, 
spesies-speseis genera yang besar menunjukkan suatu analogi 
yang kuat terhadap variasi. Dan kita dapat memahami analogi 
ini dengan jelas, jika spesies pernah muncul sebagai variasi, 
dan dengan demikian asalnya adalah variasi; sedangkan 
analogi tersebut adalah sama sekali tidak dapat diterangkan 
jika spesies adalah ciptaan yang berdiri sendiri. 

Kita juga telah melihat bahawa spesies yang paling banyak 
berkembang atau dominan dari genera besar di kalangan kelas 
masing-masing adalah merupakan nilai purata jumlah terbesar 
variasi, manakala variasi pula, yang kita akan lihat selanjutnya, 
berkecenderungan untuk berubah menjadi spesies yang baharu 
dan istimewa. Dengan yang demikian, genera yang lebih besar 
akan cenderung untuk menjadi semakin besar lagi, dan secara 
semulajadi, ia akan tetap menjadi semakin dominan dengan 
meninggalkan banyak keturunan yang telah terubah suai dan 
dominan. Akan tetapi, pada peringkat yang akan dibincangkan 
selanjutnya, kita akan dapat mengetahui bahawa genera yang 
lebih besar juga akan cenderung untuk berpecah-pecah 
menjadi genera yang lebih kecil. Dan dengan demikian, 
bentuk-bentuk kehidupan di seantero alam semesta menjadi 
terbahagi kepada kelonrpok-kelompok subordinat dalam 
kumpulan yang lebih besar. 


* * * 

